**GIMNAZIJA LEDINA**

***Kratek povzetek celoletnih aktivnosti šole:***

V kampanji **POZOR(!)ni za okolje** aktivno delujejo ledinci, ki so do okolja odgovorni in to zavest prenašajo na svoje vrstnike, učitelje in vse zaposlene na šoli. S sodelovanjem v kampanji na ustvarjalen način pridobivajo ključne sposobnosti in veščine, ki jih potrebujejo, da bi živeli na solidaren in trajnostni način (Misli globalno, deluj lokalno!). Na različne načine si požrtvovalno prizadevajo k zmanjševanju ogljičnega odtisa.

***EKOfrendi:*** Maša Andoljšek, Lara Koželj, Nika Rejec, Eva Petrič, Eva Strle, Valerija Greta Sušnik

***Mentorici:*** Olga Berce in Nika Cebin

**LEDINSKI BUM EKOaktivnosti**

**Evropski teden mobilnosti** smo v skladu s sloganom »IZBIRAJ. SPREMINJAJ. ZDRUŽUJ.« izpeljali s povabilom in nagovorom dijakov, učiteljev in vseh zaposlenih, da se na akcijo odzovejo tako, da pridejo v četrtek, 17. septembra 2015, v šolo s kolesom, skirojem, peš ali z javnim prevoznim sredstvom. Na povabilo se je odzvalo zelo veliko število dijakov in učiteljev.

8. in 9. oktobra smo organizirali **humanitarno akcijo** kot pomoč šestim družinam v stiski. V avli smo zbirali hrano, pijačo, higienske pripomočke in šolske potrebščine.

**Na svetovni dan hrane**, 16. oktobra 2015, smo v šolski kuhinji za dijake in zaposlene pripravili palačinke iz pirine moke, namazane z domačo marmelado iz ekološko pridelanega sadja.

## [Ekodan – Dan odprtih vrat, 23. oktober 2015](http://ekoledina.weebly.com/obvestila/ekodan-dan-odprtih-vrat-23-oktober-20151)

Dan odprtih vrat je že tradicionalno za našo šolo tudi **EKOdan**. Ob tej priložnosti smo povabili osnovnošolce, starše, učitelje in predstavnike institucij, da so se nam pridružili pri **pouku**, prisostvovali na različnih **dejavnostih** na šoli ali izven nje ter na tradicionalni **tekmi** v odbojki med dijaki in učitelji.  
   
Na šoli so si lahko ogledali:  
·        **izdelavo in razstavo kreacij iz plastenk** (1. letnik),  
·        **izdelavo in razstavo kreacij iz tetrapaka** (2. letnik),  
·        **biotsko pestrost – urejanje vrtov na strehi Gimnazije** (dijaki 2. A),  
·        **dejavnosti v povezavi s članki z ekološkimi vsebinami** (3. in 4. letnik).

[**http://ekoledina.weebly.com/obvestila/ekodan-dan-odprtih-vrat-23-oktober-20151**](http://ekoledina.weebly.com/obvestila/ekodan-dan-odprtih-vrat-23-oktober-20151)






Aktivnosti ob EKOdnevu.

**Dan brez cigarete je lepši in bolj zdrav!!!**

Ker se zavedamo nevarnosti kajenja, smo v petek, 29. januarja 2016, na šoli organizirali nekaj aktivnosti z namenom osveščanja pred njegovimi posledicami. Na hodnikih je bilo videti slogane, ki so povezani s škodljivo razvado, na šolskem zaslonu pa slikovno spodbudo za razmislek. Po šolskem radiu smo prisluhnili intervjuju z učiteljem matematike, ki ni nikoli kadil, a ima s kajenjem negativno izkušnjo. V avli šole smo organizirali kviz o kajenju. Dan brez cigarete lahko vse nekadilce spomni, da že s tem, da ne kadijo, veliko doprinesejo k zdravemu načinu življenja in odgovornemu ravnanju do okolja, kadilcem pa ponudi priložnost in spodbudo za opustitev te škodljive razvade.





Zeliščni vrt.

Izdelava plakata.

Intervju o kajenju z učiteljem. matematike.

**Informativni dan – 12. in 13. februar 2016**

Ekoaktivnosti kot dodana vrednost na informativnem dnevu:

* **Pomen naravne kozmetike in ekološko pridelane hrane**

Izdelava naravnega sivkinega mila s čebeljim voskom.

Pogostitev obiskovalcev s sivkinim čajem in sladoledom, pripravljenim s tekočim dušikom.

Izdelana spletna stran o sivki na naslovu http://sivkaledina.weebly.com/.

* **Predstavitev ekodneva na Gimnaziji Ledina v obliki kratkega filma za vse obiskovalce na naslovu** [https://www.youtube.com/watch?v=d7tJ6XPq\_gs](https://www.youtube.com/watch?v=d7tJ6XPq_gs" \t "_blank).
* **Tekstilnica – možnost ponovne uporabe oblačil (izdelava igrač za živali v zavetišču).**
* Izvedene aktivnosti na temo **Voda, naša dobrina** so vidne na naslovu <http://voda-nasa-dobrina.weebly.com/>.



Voda, naša dobrina.

Zbiranje plastenk.

Izdelava naravnega sivkinega mila.

Voda, naša dobrina.

**Stara plastenka za nov inkubator**

Ledinci – ekofrendi nesebično sodelujejo v vseslovenskem okoljsko-humanitarnem projektu »Jaz, ti, mi za Slovenijo – Stara plastenka za nov inkubator«. Zbiranje plastenk na šoli poteka od 22. 3. do 22. 4. 2016.

*V mesecu maju sledijo še okoljske aktivnosti zunanjih izvajalcev ter čistilna akcija z otroki Vrtca Ledina in OŠ Toneta Čufarja.*



******